**โครงการ “สร้างนักวิจัยรุ่นใหม่” (ลูกไก่) ประจำปีงบประมาณ พ.ศ. ๒๕๖๑**

**๑. หลักการและเหตุผล**

สำนักงานคณะกรรมการวิจัยแห่งชาติ (วช.) ในฐานะหน่วยงานกลางระดับชาติ ทำหน้าที่เป็นหน่วยนโยบายในระบบวิจัยของประเทศ ตามแผนการขับเคลื่อนและปฏิรูประบบวิจัย แบบบูรณาการของประเทศ และกรอบยุทธศาสตร์การวิจัยแห่งชาติ ๒๐ ปี มีหน้าที่เป็นหน่วยรวบรวมข้อมูล ศึกษา วิจัยเกี่ยวกับนโยบาย เป้าหมาย ทิศทาง ยุทธศาสตร์ด้านการวิจัยในภาพรวม รายประเด็น รายอุตสาหกรรม และรายเทคโนโลยี แนวทางการจัดสรรงบประมาณด้านการวิจัยที่เหมาะสม แนวทางการกำกับดูแลด้านมาตร จริยธรรม การพัฒนาและส่งเสริมอาชีพนักวิจัยตลอดจนติดตาม วิเคราะห์แนวโน้มการเปลี่ยนแปลงด้านการวิจัยและเทคโนโลยี การจัดทำดัชนีต่างๆ   
ที่เกี่ยวข้อง พร้อมทั้งติดตามและประเมินผลการบริหารงานวิจัยของหน่วยงานต่างๆ ในการพัฒนาและส่งเสริมอาชีพนักวิจัยนั้น วช. ได้มีการสร้างวิทยากรวิจัยที่มีความรู้ความสามารถ ในการถ่ายทอดองค์ความรู้ต่างๆ ด้านการวิจัยเพื่อสร้างนักวิจัยรุ่นใหม่ รวมถึงการพัฒนาทักษะส่งเสริมนักวิจัยที่อยู่ในระบบวิจัยให้มีความเป็นมืออาชีพในด้านการวิจัยเพิ่มมากขึ้น

ในการพัฒนานักวิจัย ที่ผ่านมายังไม่สามารถเพิ่มนักวิจัยให้มีจำนวนมากอย่างรวดเร็ว อีกทั้งต้องพัฒนาให้นักวิจัยที่มีจำนวนเพิ่มขึ้นนั้น มีคุณภาพและสามารถนำการวิจัยมาประยุกต์ใช้สู่การใช้ประโยชน์ในระดับประเทศหรือพื้นที่ ดังนั้น ตั้งแต่ปีงบประมาณ ๒๕๕๗ วช. จึงได้พัฒนาหลักสูตรการฝึกอบรม“วิทยากรหลักสูตรการพัฒนานักวิจัย” (แม่ไก่) โดยจัดทำหลักสูตร เพื่อใช้ในการฝึกอบรม นักวิชาการ นักวิจัย ตลอดจนบุคลากรจากภาคส่วนอื่นๆ ที่เหมาะสม ซึ่งสรรหา และคัดเลือกโดยมหาวิทยาลัย/หน่วยงานที่ลงนามบันทึกข้อตกลงความร่วมมือทางวิชาการกับ วช. ในการเข้าอบรมให้เป็นวิทยากรที่มีความรู้ ความสามารถ และดำเนินการจัดฝึกอบรม เพื่อพัฒนานักวิจัย ในโครงการฝึกอบรม “สร้างนักวิจัยรุ่นใหม่” (ลูกไก่) ร่วมกับ วช.

**๒. วัตถุประสงค์**

๒.๑ เพื่อให้ผู้เข้ารับการฝึกอบรม มีความรู้ ความเข้าใจ และเรียนรู้ประสบการณ์เกี่ยวกับการวิจัยเพื่อการพัฒนาประเทศ

๒.๒ เพื่อให้ผู้เข้ารับการฝึกอบรม สามารถจัดทำข้อเสนอการวิจัยได้

๒.๓ เพื่อบูรณาการเครือข่ายนักวิจัย จากหน่วยราชการ องค์กรการวิจัยต่างๆ ให้เข้มแข็งและยั่งยืนต่อไป

**๓. โครงสร้างหลักสูตร**

**๑. ภาคทฤษฎี ประกอบด้วยเนื้อหา จำนวน ๑๙ ชั่วโมง ดังนี้**

|  |  |
| --- | --- |
| **หมวดที่ ๑** ปรัชญาการวิจัย และจรรยาบรรณการวิจัย และ over view | ๑ ชั่วโมง |
| **หมวดที่ ๒** การกำหนดโจทย์การวิจัยแบบบูรณาการที่สอดคล้องกับนโยบายการวิจัย  ของประเทศ ตามบริบทของชุมชน และงานตามภารกิจหลัก | ๒ ชั่วโมง |
| **หมวดที่ ๓** การทบทวนวรรณกรรมและกรอบแนวคิด การสังเคราะห์วรรณกรรม | ๒ ชั่วโมง |
| **หมวดที่ ๔** การออกแบบการวิจัย  *๑. รูปแบบการวิจัยเชิงปริมาณ การกำหนดขนาดตัวอย่างและการวิเคราะห์ข้อมูล*  *๒. รูปแบบการวิจัยเชิงคุณภาพ การกำหนดกลุ่มเป้าหมายและการวิเคราะห์ข้อมูล*  *๓. รูปแบบการวิจัยและพัฒนา (R&D) และการวิจัยเชิงปฏิบัติการแบบมีส่วนร่วม*  ทั้งนี้กำหนดเป็นทั้ง ๓ รูปแบบการวิจัยดังนี้ (๔-๒-๒) หรือ (๒-๔-๒) หรือ (๒-๒-๔)  หรือ (๒-๓-๓) หรือ (๓-๒-๓) หรือ (๓-๓-๒) | ๘ ชั่วโมง |
| **หมวดที่ ๕** การวัด การสร้างเครื่องมือ และการตรวจสอบคุณภาพเครื่องมือ | ๓ ชั่วโมง |
| **หมวดที่ ๖** หลักการเขียนข้อเสนอการวิจัย และหลักการประยุกต์งานวิจัยและนวัตกรรม  ไปสู่การใช้ประโยชน์ | ๓ ชั่วโมง |

**๒. ภาคปฏิบัติ ประกอบด้วยเนื้อหา จำนวน ๑๙ ชั่วโมง ดังนี้**

|  |  |
| --- | --- |
| **ปฏิบัติการที่ ๑** กำหนดโจทย์และบูรณาการความคิดร่วมกับสมาชิกในกลุ่ม  เพื่อกำหนดปัญหาวิจัยในแต่ละพื้นที่ และสรุปการกำหนดโจทย์วิจัย คำถามวิจัย วัตถุประสงค์ | ๒ ชั่วโมง |
| **ปฏิบัติการที่ ๒** ฝึกปฏิบัติเขียนการทบทวนวรรณกรรมและกรอบแนวคิดการสังเคราะห์วรรณกรรม | ๒ ชั่วโมง |
| **ปฏิบัติการที่ ๓** ฝึกปฏิบัติการออกแบบการวิจัย | ๘ ชั่วโมง |
| **ปฏิบัติการที่ ๔** ฝึกปฏิบัติเขียนข้อเสนอการวิจัยกลุ่ม และการขยายผลการนำผลงานวิจัย  ต่อยอดไปสู่การใช้ประโยชน์ | ๓ ชั่วโมง |
| **ปฏิบัติการที่ ๕** นำเสนอข้อเสนอการวิจัยกลุ่ม และนำเสนอช่องทางการนำผลงานวิจัย  ต่อยอดไปสู่การใช้ประโยชน์ | ๓ ชั่วโมง |
| **ปฏิบัติการที่ ๖** บูรณาการความรู้และนำเสนอการสร้างเครือข่ายวิจัยจากการอบรม | ๑ ชั่วโมง |

**๓. กิจกรรมเสริมหลักสูตรอื่นๆ จำนวน ๒ ชั่วโมง**

ปฐมนิเทศ Homeroom แนะนำสมาชิก เลือกกรรมการรุ่น ปัจฉิมนิเทศ รับวุฒิบัตร และพิธีเปิด-ปิดการฝึกอบรม

**๔. วิธีการฝึกอบรม**

๔.๑ การบรรยาย

๔.๒ ฝึกปฏิบัติ และทำกิจกรรมร่วมกัน

๔.๓ ศึกษาค้นคว้าด้วยตนเอง

**๕. วิทยากร**

๕.๑ ผู้ที่ผ่านการฝึกอบรม “วิทยากรหลักสูตรการพัฒนานักวิจัย” (แม่ไก่)

จากสำนักงานคณะกรรมการวิจัยแห่งชาติ และมหาวิทยาลัยเครือข่าย วช.

ที่ลงนามบันทึกข้อตกลงทางวิชาการฯ ร่วมกัน

๕.๒ วิทยากรผู้ทรงคุณวุฒิที่ได้รับความเห็นชอบจากสำนักงานคณะกรรมการวิจัยแห่งชาติ

และมหาวิทยาลัยเครือข่าย วช. ที่ลงนามบันทึกข้อตกลงทางวิชาการฯ

**๖. คุณสมบัติ และการพิจารณาผู้เข้ารับการฝึกอบรม**

๑. วุฒิการศึกษา ปริญญาตรี ขึ้นไปหรือเทียบเท่า

๒. อายุ ไม่เกิน ๕๐ ปี ณ ปีที่สมัคร

๓. สัญชาติ ไทย

๔. ประสบการณ์การทำงาน ปฏิบัติงานในหน่วยงานภาครัฐ หรือเอกชน หรือหน่วยงานท้องถิ่น

๕. ประสบการณ์ด้านการวิจัย มีประสบการณ์ด้านการวิจัย ไม่เกิน ๒ ปี

ไม่เคยเป็นหัวหน้าโครงการวิจัย

๖. คุณสมบัติเฉพาะด้าน ๖.๑ กรณีเป็นอาจารย์จากสถาบันอุดมศึกษา

ต้องไม่มีตำแหน่งทางวิชาการ ระดับผู้ช่วยศาสตราจารย์ หรือสูงกว่า

๖.๒ กรณีเป็นบุคลากรภาครัฐ/สถาบันการศึกษา

ต้องไม่มีตำแหน่งระดับชำนาญการพิเศษหรือเทียบเท่า หรือสูงกว่า

๖.๓ กรณีอื่นๆ ที่ไม่กำหนด ให้ขึ้นอยู่กับดุลพินิจคณะทำงานฯ

ของ วช. พิจารณาเป็นรายกรณี

๗. ต้องไม่เป็นนิสิตหรือนักศึกษาที่กำลังศึกษาในระดับปริญญาโทหรือเอก ในมหาวิทยาลัยที่ดำเนินการจัด

๘. หน่วยงานเครือข่ายรับสมัครและพิจารณาคัดเลือกและประกาศรายชื่อผู้เข้ารับการฝึกอบรม

ทั้งนี้ ผู้ที่สนใจสามารถดูรายละเอียดโครงการและสมัครได้ที่ มหาวิทยาลัยเครือข่าย วช. ที่ลงนามความร่วมมือทางวิชาการฯ

**๗. จำนวนผู้เข้ารับการฝึกอบรม**

จำนวนรุ่นละประมาณ ๕๐-๗๐ คน

**๘. ระยะเวลาการฝึกอบรม**

รุ่นละ ๕ วัน เวลา ๐๘.๓๐ น. – ๑๙.๐๐ น. จำนวน ๔๐ ชั่วโมง

**๙. วันและสถานที่ฝึกอบรม**

ตามที่หน่วยงานเครือข่ายกำหนด

**๑๐. การสมัครเข้ารับการฝึกอบรม**

ผู้ที่สนใจ และได้รับอนุมัติจากหน่วยงานต้นสังกัดให้สมัครเข้ารับการฝึกอบรม สามารถสมัครได้ที่   
ผู้ประสานงานเครือข่ายที่ระบุไว้หนังสือรับสมัคร

**๑๑. การประเมินผล**

๑๑.๑ ประเมินความคิดเห็นของผู้เข้ารับการฝึกอบรมเกี่ยวกับการฝึกอบรม

๑๑.๒ ประเมินผลการเรียนรู้ของผู้เข้ารับการฝึกอบรม โดยพิจารณาจาก

๑๑.๒.๑ จำนวนเวลาการเข้ารับการฝึกอบรมในแต่ละกิจกรรมต้องไม่น้อยกว่าร้อยละ ๘๐ ของจำนวนเวลาอบรมทั้งหมดที่กำหนดในหลักสูตรและไม่น้อยกว่าร้อยละ ๘๐ ของจำนวนเวลาในภาคทฤษฎี และไม่น้อยกว่าร้อยละ ๘๐ ของจำนวนเวลาในภาคปฏิบัติ

๑๑.๒.๒ ข้อเสนอโครงการวิจัยของกลุ่ม

๑๑.๒.๓ ประเมินความรู้ของผู้เข้ารับการฝึกอบรมโดยการประเมินตนเองก่อนและหลังการอบรม

**๑๒. การติดตามและประเมินผลภายหลังการฝึกอบรม**

เพื่อการพัฒนายกระดับศักยภาพนักวิจัยไทย

๑๒.๑ ติดตามผลผู้เข้ารับการฝึกอบรมหลังสิ้นสุดการฝึกอบรม โดยการส่งแบบสอบถาม การสัมภาษณ์

๑๒.๒ จัดให้มีการสัมมนาเพื่อติดตามผลการนำความรู้ไปใช้ในการปฏิบัติงานภายหลังจัดอบรมหรือสร้างเครือข่ายในการทำวิจัยและการสร้างผลงานวิจัยอย่างไร

**๑๓. เกณฑ์การมอบวุฒิบัตรให้แก่ผู้ผ่านการฝึกอบรม**

โดยพิจารณาจากเกณฑ์ ดังนี้

๑๓.๑ เข้ารับการฝึกอบรมตลอดหลักสูตร โดยมีจำนวนเวลาเข้าฝึกอบรมไม่น้อยกว่าร้อยละ ๘๐ ของจำนวนเวลาทั้งหมดที่กำหนดในหลักสูตรฝึกอบรม และไม่น้อยกว่าร้อยละ ๘๐ ของจำนวนเวลาในภาคทฤษฎีและไม่น้อยกว่าร้อยละ ๘๐ ของจำนวนเวลาในภาคปฏิบัติ

๑๓.๒ ส่งข้อเสนอโครงการวิจัยของกลุ่ม

**๑๔. งบประมาณ**

งบประมาณของสำนักงานคณะกรรมการวิจัยแห่งชาติ (วช.) ร่วมกับงบประมาณของหน่วยงานเครือข่าย/หน่วยงานผู้จัด หรืองบประมาณหน่วยงานผู้จัด เป็นค่าใช้จ่ายในการดำเนินงานการฝึกอบรม

**๑๕. ประโยชน์ที่คาดว่าจะได้รับ**

๑๕.๑ สร้างนักวิจัย ให้มีความรู้และประสบการณ์ในการทำวิจัยอย่างมีระบบ

๑๕.๒ ผู้เข้ารับการฝึกอบรมสามารถนำความรู้และประสบการณ์ไปทำวิจัย และปรับปรุงกระบวนการวิจัย ที่หน่วยงานได้อย่างมีประสิทธิภาพ

๑๕.๓ ช่วยให้ผู้เข้ารับการอบรมสามารถสร้างผลงานวิจัยอย่างสม่ำเสมอและต่อเนื่อง จึงเป็นการเพิ่มจำนวนนักวิจัยที่มีคุณภาพให้แก่ประเทศ

๑๕.๔ เพื่อส่งเสริมและยกระดับการวิจัยของประเทศให้ผลการวิจัยตอบสนองภาคการผลิต   
และภาคบริการ

๑๕.๕ เพื่อพัฒนาผลงานวิจัยของประเทศ ให้มีคุณภาพและปริมาณมากขึ้นและสามารถใช้งานวิจัย เพิ่มขีดความสามารถในการแข่งขัน

๑๕.๖ ได้นักวิจัยมีวิสัยทัศน์กว้างไกล และมีเครือข่ายการวิจัย

**๑๖. หน่วยงานที่รับผิดชอบ**

**ชื่อหน่วยงานเครือข่าย (ผู้จัด)**

**ที่อยู่**

**โทรศัพท์**

**โทรสาร**

**เว็บไซต์**

**อีเมล์**

**สำนักงานคณะกรรมการวิจัยแห่งชาติ (วช.)**

**ที่อยู่** งานพัฒนาทรัพยากรบุคคล กลุ่มทรัพยากรบุคคล ชั้น ๒ อาคาร วช. ๒

สำนักงานคณะกรรมการวิจัยแห่งชาติ ๑๙๖ ถนนพหลโยธิน แขวงลาดยาว

เขตจตุจักร กรุงเทพฯ ๑๐๙๐๐

**โทรศัพท์** ๐ ๒๕๖๑ ๒๔๔๕ ต่อ ๘๓๕ , ๘๓๘

**โทรสาร** ๐ ๒๕๗๙ ๐๔๕๗

**เว็บไซต์** http://www.nrct.go.th/training.aspx

**อีเมล์** hrd@nrct.go.th